લઘુ અને મધ્યમ સમાચારપત્રોના પ્રકાશકો સરકાર પાસેથી હજુ પણ આશા રાખીને બેઠા છે કે ન્યુઝ પ્રિન્ટ પર લાગેલો ૫ ટકા જીએસટી કોઇપણ સંજોગોમાં હટાવે, જેથી કરીને આ ઉદ્યોગ સાથે સંકળાયેલા લોકોની રોજગારી છીનવાઇ જવાથી બચી શકે. પ્રકાશક સરકાર પાસેથી તેમના હિતમાં નિર્ણય લે તેવી આશા સેવી રહ્યા છે. અત્રે ઉલ્લેખનીય છે કે થોડા સમય પહેલાં આ મુદ્દે મીડિયા જૂથના અમુક પ્રતિનિધિઓએ કેન્દ્રીય ગૃહમંત્રીને મળીને ન્યુઝ પ્રિન્ટ પરથી ૫ ટકા જીએસટી હટાવવા માટે હસ્તક્ષેપ કરવાની માંગણી કરી હતી. રાજનાથ સિંહે આ બાબતે મીડિયા પ્રતિનિધિઓને સકારાત્મક જવાબ પાઠવ્યો હતો. પરંતુ હજુ સુધી કંઇ જ થવા પામ્યું નથી. રાજનાથની સાથે મીડિયા કર્મચારીઓ સાથે થયેલી મુલાકાત માત્ર ઔપચારિક્તા જ સાબિત થઇ છે.